Myers–Briggs Type Indicator

Myers–Briggs Type Indikator (MBTI) er et af verdens mest udbredte personlighedsværktøkjer. Værktøjet har det formål at indikere forskellige psykologiske præferencer for, hvordan personer opfatter verden omkring dem, indsamler information og træffer beslutninger. Spørgeskemaet og profilerne fås gennem The Myers-Briggs Company eller en af deres samarbejdspartnere. I Danmark er samarbejdspartneren Human House, som står for certificeringer i MBTI Trin I og Trin II samt facilitering af MBTI-processer og workshops.

Det er vigtigt at forstå at MBTI ikke er en test, men et personlighedsværktøj, hvor profilen forsøger at indikere dine præferencer. Forskelle på træktest og typeværktøjer er her afgørende. Typetests (ikke MBTI) baserer sig på femfaktor-teorien og måler styrken eller graden af menneskets personlighedstræk. Det er spørgerammen også bygget op efter f.eks. med likert-skalaer. Med afsæt i træktests antager man inden for psykologien, at man med afsæt i en normalfordeling kan beskrive en kausalitet mellem styrken af en person træk og vedkommendes adfærd. 

Typeværktøjer som MBTI derimod er konstrueret anderledes, fordi formålet er et andet. MBTI er bygget op omkring en bimodel fordeling, som sorterer personer i forskellige kategorier og beskriver, hvor klart indikatoren har sorteret dig i den ene eller anden kategori. Den beskriver altså klarheden af dine præferencer og ikke styrken. 

MBTI typerne fortæller noget om personens præferencer og ikke kompetencer. Nogle gange er vores præferencer også vores kompetencer, men sådan er det ikke altid. Man kan sagtens gøre noget andet end sine præferencer. Det er deri den spændende udviklingssnak med MBTI er: At finde ud af, hvad der er ens præfernecer og kompetencer og forholdet imellem dem. 

MBTI er derfor ikke et rekrutteringsværktøj. Det er et udviklingsværktøj, som kan bruges til både individuel og gruppeudvikling. Det er ikke en rekrutteringstest, fordi vi ikke ud fra folks type kan afgøre, hvor meget de bruger den præference eller om de er gode til det. Det anbefales det i stedet at bruge testværktøjer til som NEO-PI.

Oprindelse 
MBTI blev konstrueret af Katharine Cook Briggs og hendes datter Isabel Briggs Myers. MBTI-værktøjet er baseret på typologien beskrevet af schweiziske psykiater Carl Jung i 1921. Carl Jung havde arbejdet med, hvordan mennesker oplever verden ved hjælp af de fire vigtigste psykologiske funktioner - sansning, intuition, tænkning og følen - og hvordan én af disse fire funktioner er mere dominerende end de andre.

Jung var desuden den første til at beskrive ekstroversion og introversion. I følge Jung er det to interafhængige orienteringer, som vi alle besidder. Men de vil - koblet op på vores mentale funktioner - have en forskellig rangorden i vores type og dermed i vores adfærd.

De fire dimensioner 
De 16 typer er opdelt i dire dimensioner med 8 præferencer, som vi alle sammen bruger i mere eller mindre grad. Selve typen udgør blot det, som er mest dominderende hos os. Det vil sige, at man bruger det hele, men primært har præference for den ene eller anden inden for hver dimension. Eksempel: Tænkning eller Følen.

Kritik 
	
MBTI værktøjet er  populær og bliver brugt flere steder i erhvervslivet, udviser den også betydelige psykometriske mangler og bliver ofte klassificeret som pseudovidenskab.

Referencer 
Carl G. Jung (1921). Psykologiske Typer.
The Myers-Briggs Company

Referencer 

Pseudovidenskab
Psykologi